เราไม่มีฟันกรามล่างขวาซี่ที่2ค่ะถอนออกนานแล้วเหลือแต่ด้านบน ที่ผ่านมาปกติดี แต่ตอนนี้มีอาการเจ็บบริเวณเหงือกตรงกรามล่างที่ว่างอยู่ ไม่สามารถวางฟันให้มันสบกันได้ พอโดนนิดหน่อยจะเกิดอาการเจ็บ แต่พอส่องดูแล้วเราไม่พบว่าเหงือกบวมตรงไหน แล้วก็ฟันคุดยังไม่ขึ้นด้วย เลยสงสัยว่ามีโอกาสที่จะเป็นฟันคุดหรือว่าเป็นเพราะไม่มีฟันด้านล่างทำให้ฟันด้านบนยาวขึ้นแทน แล้วสองอย่างนี้มีวิธีรักษาหรือดูแลเบื้องต้นยังไงบ้างคะ
สวัสดีค่ะงานการไม่มีฟันกรามที่กรามล่างขวา เจ็บบริเวณเหงือกเล็กน้อย สงสัยว่าเป็นฟันคุดได้หรือไม่นั้น อาจจะต้องตรวจร่างกายดูร่วมด้วยว่าเป็นฟันคุดจริงหรือไม่ หรือมีความผิดปกติของฟันหรือเหงือกอื่นๆเช่นการอักเสบ การติดเชื้อ ฟันผุ รากประสาทฟันเสียหายหรือไม่ฟันคุด หมายถึงฟันซี่ใดก็ตามที่ไม่สามารถขึ้นได้ตามปกติ อาจจะมีกระดูก เหงือกมาปิดขวาง หรือเอียงไปชนฟันข้างเคียง โดยฟันคุดมักจะพบที่ตำแหน่งฟันกรามซี่ในสุด หรือบางครั้งเกิดบริเวณตำแหน่งของฟันเขี้ยว หากปล่อยทิ้งไว้นานๆ อาจสร้างอาการปวด และสร้างความรำคาญใจอยู่ตลอดเวลา หากไม่ตัดสินใจผ่าฟันคุดออก อาจเกิดปัญหาและเป็นอันตรายได้ควรปรึกษากับทันตแพทย์เพื่อให้ได้การวินิจฉัยที่แน่ชัดและวางแผนการรักษาร่วมกันต่อไป โดยที่ถ้าเป็นฟนคุดจริง แนะนำให้เอาออก ถ้าไม่ใช่แต่เป็นกลุ่มเหงือกอักเสบอื่นๆสามารถรักษาตามอาการได้ ในเบื้องต้น ให้รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง